غجدوان

غژدوان  (; ; ) ازبیکستان دے صوبہ بخارا وچ اک شہر اے اتے ایہہ غژدوان ضلعے (تمان) دا راجگڑھ اے۔ 1970 وچ اسدی آبادی 16000 سی۔

 اتہاس 
الغ بیگ ولوں بنائے گئے مدرسیاں وچوں اک غژدوان (باقی دو سمرکند اتے بخارا وچ ہن) وچ اے۔ مشہور وچکارایشیائی فلسفی عبدالخالق غژدوانی  دی قبر اتے یادگار وی غژدوان وچ ہن۔

تریخی طور تے غژدوان ضلعے اتے علاقے دا سکھیا، دھرم اتے تہذیبی مرکز رہا اے۔ حالانکہ 1930 توں بعد آبادی ودھنی شروع ہو گئی اتے لوک وہارک ہو گئے ہن اتے روزانہ زندگی وچ دھرم دے کردار بہت گھٹ گئی اے۔ جدید غژدوان نہ صرف ضلعے دا ہی سگوں نال لگدے علاقیاں دا وی اک اہم وپاری مرکز اے۔

غژدوان وچ الغ بیگ ولوں مدرسہ اجے وی موجود اے، جسدا دروازہ بہت اچا تے بلند اے۔2 

 پکوان 
غژدوان  اپنے خاص پکواناں لئی مشہور اے اتے مچھی تلن اتے شاشلک(اک گوشت بناؤن والی تکنیک) لئی بہت اے۔ شاشلک وچ ماس نوں ساری رات سیکھاں اتے پکایا جاندا اے۔ دیس دے بہت سارے ریستوراں جس وچ تاشکنت دے ریستوراں وی شامل ہن، مچھی تلن دے لئی غژدوان تکنیک دا ہی استعمال کردے ہن۔ ایہناں وچ مکھ فرق ایہی اے کہ گزدوان دے رسوئیے تلن توں پہلاں مچھی دیاں ساریاں ہڈیاں باہر کڈھ دندے ہن، جدکہ ہور کتے ایہہ بہت گھٹ ہندا اے۔

ایہہ شہر روائتی ازبیک کھانیاں جویں کہ حلوہ، مٹھائیاں وغیرہ لئی وی جانیا جاندا اے۔ بہت سارے لوک ایہہ مندے ہن کہ غژدوان وچکار ایشیا  دے پہلے ودھیرے آبادی والے شہراں وچوں اک جس کرکے اتھے دیس دے سبھ توں ودھ سوادی پکوان بنائے جاندے ہن۔ بخارا جہڑا کہ غژدوان توں 40 ک۔م۔ دور اے، جتھے پچھلے پنج سو سالاں وسیبا چلدا آ رہا اے، جس کرکے غژدوان نوں اسے علاقے وچ ہون کرکے تریخی اہمیت حاصل اے۔

 سبھیاچار 
غژدوان وچ مکھ طور تے ازبیک، تاجک اتے روسی بولی بولی جاندی اے۔ حالانکہ بہتی آبادی اپنے آپ نوں ازبیک مندی اے، جس وچ کجھ پرانے گھرانے گھر وچ تاجک بولدے ہن۔

اس شہر وچ بہت سارے یہودی گھٹ گنتی رہندے سن جہڑے کہ سوویت یونین دے پتن پچھوں امریکہ اتے اسرائیل چلے گئے کیونکہ اوہناں دی معاشی حالت بہت ماڑی ہو گئی سی۔

اس شہر وچ مکھ طور تے فٹ بال کھیڈی جاندی اے۔

اس شہر وچ ہائی سکول، کجھ ووکیشنل سکول، میڈیکل کالج، ہسپتال ہن۔ غژدوان وچ کوئی اچّ تعلیم دا کالج جاں یونیورسٹی نہیں اے جس کرکے اتھوں دے لوکاں نوں بخارا ، سمرکند، تاشکنت اتے ہور وڈے شہراں وچ پڑھن جانا پیندا اے۔



حوالے

گٹھ:ازبکستان
گٹھ:وچکار ایشیا دے شہر
گٹھ:ازبکستان دے شہر
گٹھ:صوبہ بخارا